
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 183
                                                              din 30 august 2018
privind întabularea dreptului de proprietate publică a Municipiului Sighișoara asupra unor 

                imobile – terenuri și însuşirea unei documentaţii cadastrale de întocmire a unui plan de 

                   amplasament și delimitare imobil – Sală Sport, Colegiul Național ,,Mircea Eliadeˮ

Consiliul Local al Municipiului Sighişoara, întrunit în ședință ordinară,

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 24.238/24.08.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere că, în exercitarea atribuțiilor conferite prin art. 36, alin. (2), lit. c) din Legea nr. 215/2001 privind administrația publică locală, republicată, cu modificările și completările ulterioare, Consiliul Local al Municipiului Sighișoara administrează domeniul public și privat al Municipiului;


Având în vedere că imobilele - terenuri prevăzute în anexa 1, la proiectul de hotărâre, pe care îl supun spre aprobare domniilor voastre, sunt situate în Municipiul Sighișoara, iar la momentul actual sunt înscrise pe proprietar Statul Român;


Având în vedere că, pentru clarificarea regimului juridic al acestor imobile-terenuri, se impune adoptarea unei Hotărâri a Consiliului Local cu privire la rectificarea înscrierilor în cărțile funciare;


Având în vedere că, prin Decizia Înaltei Curți de Casație și Justiție nr. 22/26.09.2016 s-a stabilit că dispozițiile art. 26 din Legea fondului funciar nr. 18/1991, republicată, cu modificările și completările ulterioare, au fost abrogate prin intrarea în vigoare a art. 1138 din Legea nr. 287/2009 privind Codul civil, republicată, cu modificările și completările ulterioare, în ceea ce privește regimul juridic al terenurilor din intravilanul localităților;


Având în vedere prevederile deciziei mai sus amintită și în conformitate cu prevederile art. 36, alin. (1) din Legea fondului funciar nr. 18/1991, republicată, cu modificările și completările ulterioare, coroborate cu cele ale art. 1138 din Legea nr. 287/2009 privind Codul civil, republicată, cu modificările și completările ulterioare, terenurile aflate în proprietatea statului, situate în intravilanul localităților și care sunt în administrarea primăriilor, revin comunei, orașului sau, după caz, municipiului în a cărui rază administrativ-teritorială se află și intră în domeniul lor;


Ţinând cont de faptul că sunt întrunite condiţiile legale pentru înscrierea dreptului de proprietate publică a Municipiului Sighișoara asupra imobilelor – terenuri prevăzute în anexa 1, la proiectul de hotărâre, pe care îl supun spre aprobare domniilor voastre, acestea fiind înscrise în inventarul domeniului public al municipiului, sens în care este necesară emiterea unei hotărâri de consiliu;

Având în vedere documentația topo - cadastrală de întocmire a unui plan de amplasament și delimitare a imobilului - construcție Sală de Sport pentru Colegiul Național ,,Mircea Eliadeˮ, situată în strada 1 Decembrie 1918, nr. 30A și de identificare a numerelor topografice care corespund acestui amplasament și a Cărților Funciare în care sunt înscrise acestea, având în vedere necesitatea înscrierii în Cartea Funciară a construcției și a terenului aferent acesteia;

Având în vedere prevederile Legii nr. 7/1996, Legea Cadastrului şi Publicităţii Imobiliare, republicată, cu modificările şi completările ulterioare;

Având în vedere prevederile art. 876 - 880 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;
Având în vedere prevederile Ordinului nr. 700/2014 al Agenţiei Naţionale de Cadastru şi Publicitate Imobiliară privind aprobarea Regulamentului de avizare, recepţie şi înscriere în evidenţele de cadastru şi carte funciară, cu modificările şi completările ulterioare;
Având în vedere Raportul de specialitate al Direcţiei Administrarea Patrimoniului, înregistrat cu nr. 24.237/24.08.2018, prin care se propune întabularea dreptului de proprietate publică a Municipiului Sighișoara asupra unor imobile – terenuri și însuşirea documentaţiei cadastrale cu privire la imobilul menţionat mai sus, îndeplinindu-se prevederile legale în acest sens;

În temeiul art. 36 (2) lit. „c”, (5) lit. „c” şi (9), art. 45 (3), art. 115 (1) lit. ,,b” și a art. 120 din Legea nr. 215/2001, Legea administraţiei publice locale, republicată, cu modificările  şi completările ulterioare,

       H O T Ă R Ă Ş T E:
Art. 1. (1) Se certifică faptul că imobilele - terenuri, prevăzute în anexa nr. 1 la prezenta hotărâre sunt cuprinse în inventarul domeniului public al Municipiului Sighișoara.

(2) Se aprobă înscrierea dreptului de proprietate publică a Municipiului Sighișoara asupra imobilelor - terenuri, înscrise în cărțile funciare, cuprinse în anexa nr. 1 la prezenta hotărâre.

(3) Se aprobă înscrierea dreptului de proprietate publică a Municipiului Sighișoara asupra imobilului - teren - înscris în C.F. 7372 Sighișoara, nr. top.  1246/2/1, în suprafață de 526 mp., doar după obținerea acodului în formă autentificată din partea Inspectoratului Școlar Județean Mureș cu privire la acest imobil. 

(4) Prezenta hotărâre se va depune la Biroul de Cadastru și Publicitate Imobiliară Sighișoara în vederea rectificării înscrierilor imobilelor - terenuri, în cărțile funciare, cuprinse în anexa 1 la prezenta hotărâre.


(5) Anexa nr. 1 face parte integrantă din prezenta hotărâre.


(6) Cu data adoptării prezentei, orice alte dispoziții contrare, se revocă.

Art. 2. Se însușește documentația topo - cadastrală de întocmire a unui plan de amplasament și delimitare a imobilului - construcție Sală de Sport pentru Colegiul Național ,,Mircea Eliadeˮ, situată în strada 1 Decembrie 1918, nr. 30A, de identificare a numerelor topografice care corespund acestui amplasament și a Cărților Funciare în care sunt înscrise acestea și propunerea de dezmembrare și alipire a terenurilor identificate care corespund amplasamentului sălii de sport. 

Art. 3. (1) Se aprobă dezmembrarea, conform propunerii din documentația topo - cadastrală însușită prin art. 2 din prezenta hotărâre, a următoarelor terenuri:

- terenul în suprafață de 765 mp., înscris în C.F. nr. 51779 Sighișoara, sub nr. cadastral 51779, în două imobile noi:

▪ imobilul 1 cu suprafața de 280 mp. (sub construcție);       

▪ imobilul 2 cu suprafața de 485 mp. 

- terenul în suprafață de 1050 mp., înscris în C.F. nr. 51437 Sighișoara, sub nr. top. 1942/1/2, în două imobile noi:

▪ imobilul 3 cu suprafața de 290 mp. (sub construcție);       

▪ imobilul 4 cu suprafața de 760 mp. 

(2) Se aprobă alipirea imobilelor noi cu nr. 1, nr. 3 și a imobilului în suprafață de 526 mp., înscris în C.F. nr. 7372 Sighișoara, sub nr. top. 1246/2/1, cu respectarea prevederilor art. 1 alin. (3) din prezenta și formarea unui imobil nou în suprafață de 1096 mp. reprezentând terenul aferent construcției Sală de Sport pentru Colegiul Național ,,Mircea Eliadeˮ, conform propunerii din documnetația topo-cadastrală însușită prin art. 2 din prezenta hotărâre.
(3) Se aprobă evidențierea și înscrierea în Cartea funciară a construcției Sală de Sport pentru Colegiul Național ,,Mircea Eliadeˮ, cu suprafața construită la sol de 1096 mp. și a imobilului de natură teren nou format, în suprafață de 1096 mp., în favoarea Municipiului Sighișoara - domeniul public, conform propunerii din documentația topo – cadastrală însușită prin art. 2 din prezenta hotărâre.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului și Biroul Buget, Contabilitate, Salarizare - Direcţia Economică din cadrul Municipiului Sighişoara.

Art. 5. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

       Ștefănescu Constantin       

                                Contrasemnează/Avizat pentru legalitate

                   SECRETAR,



                     Bizo Anca

(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;

  1 ex. Arhitectul Șef;

  2 ex. Direcția Administrarea Patrimoniului;

  1 ex. Biroul Buget, Contabilitate, Salarizare – Direcția Economică;

  2 ex. Biroul Public de Cadastru și Agricultură.

12 ex.

B.A. 

